กบข.เตรียมเปิด4 แผนการลงทุนให้สมาชิกเลือก
กบข.&nbsp; เปิดโอกาสให้สมาชิกสามารถเลือกแผนการลงทุนที่สอดคล้องกับจังหวะชีวิตได้ เริ่ม เดือน ก.ค. นี้เป็นต้นไป&nbsp;&nbsp;&nbsp;&nbsp;&nbsp;
18 มิ.ย. 2553

กบข.  เปิดโอกาสให้สมาชิกสามารถเลือกแผนการลงทุนที่สอดคล้องกับจังหวะชีวิตได้ เริ่ม เดือน ก.ค. นี้เป็นต้นไป      
นางสาวโสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า  กบข.  จะเปิดโอกาสให้สมาชิกสามารถเลือกแผนการลงทุนที่สอดคล้องกับจังหวะชีวิตได้ตั้งแต่เดือน ก.ค. นี้เป็นต้นไป     ทั้งนี้มีแผนการลงทุนให้เลือกได้ทั้งหมด 4 แผน ได้แก่  1.แผนตลาดเงิน ลงทุนเฉพาะในตราสารหนี้ที่มีกำหนดไม่เกิน 1 ปี เน้นรักษาเงินต้น อัตราผลตอบแทนน้อย ระดับความเสี่ยงต่ำสุด เหมาะกับสมาชิกใกล้เกษียณอายุราชการที่มีระยะเวลาการออมอีกไม่นาน  2.แผนตราสารหนี้ ลงทุนในตราสารหนี้ทั้งระยะสั้นและระยะยาว เน้นผลตอบแทนที่สูงกว่าอัตราเงินฝาก โอกาสได้รับผลตอบแทนสูงขึ้นเล็กน้อย ระดับความเสี่ยงสูงกว่าแผนตลาดเงิน เหมาะกับสมาชิกที่ยังมีเวลาก่อนเกษียณอายุราชการประมาณ 10-20 ปี  3.แผนหลัก เน้นลงทุนในสินทรัพย์ที่มั่นคงไม่น้อยกว่า 60% เน้นผลตอบแทนชนะเงินเฟ้อ ระดับความเสี่ยงปานกลาง สำหรับสมาชิก กบข. ที่ไม่ประสงค์เลือกแผนการ ลงทุน กบข. จะบริหารเงินออมตามแผนหลักซึ่งก็คือแผนลงทุนในปัจจุบัน  4.แผนผสมหุ้นทวี ลงทุนในสินทรัพย์ประเภทต่างๆ เช่นเดียวกับแผนหลัก แต่มีสัดส่วนการลงทุนในตราสารทุนหรือหุ้นมากขึ้น ระดับความเสี่ยงจึงสูงกว่าแผนหลัก เพิ่มโอกาสการรับผลตอบแทนมากกว่าเหมาะกับสมาชิกที่ยังมีเวลาออมนาน    " ปัจจุบัน กบข. มีข้าราชการสมาชิกทั่วประเทศมากกว่า 1 ล้านคน จึงย่อมมีความหลากหลายของสมาชิกทั้งวัย ความรู้ด้านการเงิน ระดับความเสี่ยงจากการลงทุนที่ยอมรับได้ รวมถึงความคาดหวังในชีวิตวัยเกษียณ มีผลให้เกิดแนวทางบริหารเงินออมที่แตกต่างกัน "      อย่างไรก็ตาม สมาชิก กบข. สามารถเลือกแผนการลงทุนได้เฉพาะส่วนของเงินสะสม เงินสมทบ เงินสะสมส่วนเพิ่ม และผลประโยชน์ของเงินดังกล่าว ส่วนเงินประเดิม (ถ้ามี) และเงินชดเชย กบข. ยังคงนโยบายการลงทุนในแผนหลัก